

คำสั่งองค์การบริหารส่วนตำบลขามเฒ่า

ที่ 195 / 2558

เรื่อง แต่งตั้งคณะกรรมการกำหนดราคากลางครุภัณฑ์ยานพาหนะและขนส่ง

………………………………………………………………………………………………………………

ด้วยองค์การบริหารส่วนตำบลขามเฒ่า อำเภอโนนสูง จังหวัดนครราชสีมา จะทำการซื้อครุภัณฑ์ยานพาหนะและขนส่ง รายการจัดซื้อรถยนต์บรรทุกน้ำแบบอเนกประสงค์ ขนาดความจุไม่น้อยกว่า 6,000 ลิตร ชนิด 6 ล้อ 6 สูบ เครื่องยนต์ไม่น้อยกว่า 240 แรงม้า จำนวน 1 คัน ดังนั้น อาศัยพระราชบัญญัติประกอบรัฐธรรมนูญว่าด้วยการป้องกันและปราบปรามการทุจริตพ.ศ. 2542 และที่แก้ไขเพิ่มเติม (ฉบับที่ 2) พ.ศ. 255๔ มาตรา 103/7 และมาตรา 103/8 กำหนด และกระทรวงการคลังที่ได้กำหนดแนวทางปฏิบัติของหน่วยงานภาครัฐ ตามเกณฑ์การเปิดเผยราคากลาง จึงแต่งตั้งคณะกรรมการกำหนดราคากลางครุภัณฑ์รายการดังกล่าว ประกอบด้วยบุคคลที่มีรายชื่อและตำแหน่งดังต่อไปนี้เป็นคณะกรรมการกำหนดราคากลาง

**คณะกรรมการกำหนดราคากลาง**

1. พ.อ.อ.สมจิต ศรีโพธิ์ ปลัดองค์การบริหารส่วนตำบลขามเฒ่า ประธานกรรมการ

2. นางสาวนฤมล ศิลา หัวหน้าสำนักงานปลัด กรรมการ

3. นายประพจน์ คงบุญ เจ้าพนักงานป้องกันฯ กรรมการ/เลขานุการ

ให้คณะกรรมการฯ ที่ได้รับการแต่งตั้ง ปฏิบัติหน้าที่ให้เป็นไปด้วยความเรียบร้อย ตามอำนาจหน้าที่

อย่างเคร่งครัด อย่าให้เกิดความเสียหายแก่ทางราชการได้

ทั้งนี้ ตั้งแต่บัดนี้เป็นต้นไป

สั่ง ณ วันที่ 25 สิงหาคม พ.ศ.255๘

พุ่ม สวัสดิ์ก้อนสกุล

(นายพุ่ม สวัสดิ์ก้อนสกุล)

นายกองค์การบริหารส่วนตำบลขามเฒ่า